**Referat af bestyrelsesmødet mandag den 4. maj 2015 kl. 2000 hos Allan, Valdemarsgade 1 B**

Til stede var Ninna, Anita, Lars, Philip og Allan.

1. Godkendelse af referat fra sidste møde

*Godkendt*

1. Godkendelse af dagsordenen

*Godkendt*

1. Bestyrelsens konstituering

*Bestyrelsen konstituerede sig med Allan som formand. Allan oplyste at han fraflytter sin lejlighed formentlig i løbet af eftersommeren. Formandshvervet tages op til den tid.*

1. Reparation af sætningsrevne i mur til kælderlejemålet under terrassen - snarlig iværksættelse – og udbedring af terrassemur.

*Det blev besluttet snarest at reparere revne i muren hvorigennem fugt trænger ind i kælderejendommen under terrassen. Ninna vil kontakte ejer for at få datoer hvor vores håndværker kan kontakte ejer for besigtigelse og aftale reparation. Vi skal i den forbindelse søge at få en pris på reparationen. Det tilbud vi har på istandsættelse af terrassemurene, skal gennemgås for at se om det er tilstrækkeligt til at sikre en nydelig terrasse.*

1. Poul Christensens krav mod foreningen på reparation af kælderen under terrassen.

*PC har fremsat krav på ca. 15.000 kr. mod foreningen på reparation af kælderen under terrassen som følge af fugtindtrængen. Bestyrelsen mener at der er opstået skimmelsvampeangreb på indersiden af gipsvæg, der er opsat tæt på kældervæggen, uden at der er foretaget ventilation af mellemrummet mellem gipsvæg  og kældervæg. Hulrummet mellem de to vægge er fugtigt som følge af at vand trænger gennem kældervæggen og op fra fundamentet. Den omstændighed at kældervæggene er fugtige anser bestyrelsen som normalt og påregneligt for kældervægge, hvorfor afbødning eller hindring af fugtige kældervægge ikke er en opgave som foreningen kan påtage sig. Når PC har valg at opsætte gipsvægge, som det er sket, må det også være påregneligt for ham at der kan opstå skimmelsvamp. Derfor mener bestyrelsen at PC også selv må sørge for udbedring heraf. Bestyrelsen er af den opfattelse at den indhentede ingeniørrapport støtter den her beskrevne årsagssammenhæng.*

*Ninna retter henvendelse til PC herom.*

1. Hvorledes forholder vi os til Kalles vægring ved at betale til fælles TV-forsyning?

*Bestyrelsen vil ikke forfølge kravet da vi snart står over for at etablere en ny signalforsyning.*

1. Iværksættelse af udbedring af fugtskader i to lejligheder i nr. 83

*Bestyrelsen har modtaget et tilbud på afrensning af skimmelsvamp og tapetsering/maling af de berørte rum fra malermester Guido Schmeer. Det blev besluttet at foreningen, som følge af at skaden stammer fra et utæt nedløbsrør, afholder udgiften til reparation af skaden.*

1. Generel opfølgning på generalforsamlingen.

*Lars har været i kontakt med YouSee som var indstillet på at begynde den nye kabling snarest så vi før end de seks måneders opsigelsesfrist er forløbet, kan modtage individuelt TV-signal. Den praktiske tilmelding af medlemmerne til YouSee skal afklares.*

1. Status på 1 A III t.v. om vedligeholdelsesstand og adgang til lejligheden for at konstatere lovlighed af indretning.

*Der har været nogen korrespondance med ejeren som vil blive bedt om at komme med forslag til at en bygningssagkyndig kan bedømme lejligheden. Ninna skriver til ejeren.*

1. Arbejder vi kan udføre på arbejdsdag og indkøb til denne.

*Lars påtog sig at udfærdige en liste over de arbejder der kan udføres på arbejdsdagen samt købe de nødvendige redskaber, herunder maling til plankeværk. Allan køber øl og vand.*

1. Skilte på haner til lukning af vandforsyningen med angivelse af de afsnit der lukkes for.

*Punktet udestår fortsat.*

1. Eventuelt
* *Ninna oplyste at hun har problemer med opstigende vand i køkkenvask. VVSer er tilkaldt.*
* *Ninna vil bede bbb om at undersøge om vores rottespærrer er intakte.*
* *Caroline i 1 B, fjerde t.h. har henvendt sig om parkeringsproblemer. Allan vil invitere hende til et bestyrelsesmøde for uddybning.*